**Projekt CoLaborativni laboratorij (CoLab) programa Erasmus+**

Natječaj za izradu logotipa projekta za učenike Nacionalnog konzorcija:

PRIRODOSLOVNO-GRAFIČKA ŠKOLA ZADAR

PRIRODOSLOVNA I GRAFIČKA ŠKOLA RIJEKA

ŠKOLA PRIMIJENJENE UMJETNOSTI I DIZAJNA

Dragi učenici pozivamo vas da se prijavite na natječaj za oblikovanje logotipa projekta Colaborativni laboratorij (akronim: CoLab) programa Erasmus+ u kojem ćete imati priliku i sami sudjelovati.

Cilj ovog natječaja je dobiti dizajnerska rješenja budućih sudionika mobilnosti, a kojima ćemo pojačati vidljivost i osnažiti vrijednost projekta.

**Sažetak projekta:**

Učenici Prirodoslovno-grafičke škole Zadar, Prirodoslovne i grafičke škole Rijeka te Škole primijenjene umjetnosti i dizajna Zadar kao partnera će kroz projekt CoLab na mobilnosti u EU unaprijediti svoja znanja, vještine i kompetencije stečene dosadašnjom formalnom izobrazbom, usvojiti nove inovativne tehnologije na stručnoj praksi u tvrtkama koje osiguravaju organizacije domaćini te se međusobno povezati i stvoriti preduvjete za suradnju na nacionalnoj razini. Učenici budućih **medijskih, dizajnerskih, kemijskih i ekoloških zanimanja** dobiti će na mobilnosti stručna iskustva u realnim uvjetima rada te se osnažiti za svoje buduće zanimanje i konkurentna europska tržišta rada.

U procesu pripreme ove projektne prijave zajedno s partnerima u inozemstvu i svim članicama nacionalnog konzorcija dogovorili smo programe i ishode učenja kojima učenici proširuju svoja znanja novim, modernim i naprednim tehnologijama u područjima svojih struka. Vještine i kompetencije koje će učenici razviti u sklopu programa **CoLab**:

* Primijeniti usvojena znanja na konkretne aktivnosti planiranog programa u realnom radnom okruženju
* Prepoznati radne zadatke i radna okruženja članova projektnih timova unutar organizacije
* Razviti radne navike, poduzetnički duh i osjećaj profesionalne odgovornosti
* Izgraditi samopouzdanje te poticati osobni razvoj sudionika
* Razviti vještine timskog rada sudionika
* Poboljšati jezične kompetencije sudionika.

UNUTAR PROGRAMA 1 - **Analysis of wastewater and polluting gases** učenici smjerova Ekološki tehničar i Kemijski tehničar će:

* usvojiti pravila ponašanja i sigurnosne mjere pri radu u laboratoriju
* razlikovati opremu u laboratoriju i navesti nazive opreme na engleskom jeziku
* upoznati propise o plinovima koji uzrokuju zagađenje i otpadnim vodama
* pripremiti opremu i materijale za uzorkovanje
* prikupiti i analizirati uzorke na više različitih načina samostalno
* prepoznati vrste plinova koji uzrokuju zagađenje i istražiti njihov utjecaj na okoliš
* upoznati načine zbrinjavanja otpadnih tvari na održiv način pomoću moderne tehnologije
* kritički razmotriti upotrebu anorganskih i organskih tvari i njihov utjecaj na čovjekovo zdravlje i okoliš te metode njihova zbrinjavanja i odlaganja u okolišu

UNUTAR PROGRAMA 2 **- Graphic design for WordPress** učenici smjerova Medijski tehničar, Web dizajner i Grafički urednik-dizajner će:

* Instalirati i konfigurirati CMS sustav sa bazom podataka
* Instalirati i modificirati Word Press i Presta Shop predložak
* Samostalno kreirati sadržaj za instalirane predloške
* Dodavati željene proizvode i grupe pomoću CSV dokumenata
* Prepoznati vrstu e-marketinga koja odgovara projektu
* Samostalno kreirati i modificirati web stranice koristeći HTML5 i CSS3 tehnologije te koristeći istu logiku modificirati postojeći Presta Shop predložak
* Usvojiti stručni vokabular povezan sa specifičnim sektorom rada
* Koristiti PHP za prilagodbu i izradu novih WordPress predložaka
* Optimizirati stranice po SEO pravilima

UNUTAR PROGRAMA 3 - **Digital media** učenici smjerova Medijski tehničar, Web dizajner, Grafički urednik-dizajner, Grafički dizajner i Fotografski ndizajner će:

* Usvojiti korištenje MS Office Suit paketa za obradu podataka i izradu baza podataka
* Primjeniti stečena znanja na izradu digitalne kampanje
* Usvojiti načine organiziranja poslova i suradnje sa ostalim odjelima i vanjskim suradnicima
* Istražiti tržište i odrediti ciljne skupine, načine prezentacije i vrste promocije proizvoda
* Povezati dobivene informacije i prema njima strukturirati marketinški plan
* Izraditi i plasirati promotivne materijale -Izvršavati ostale zadatke dodijeljene od strane supervizora

**UVJETI NATJEČAJA:**

* mogu sudjelovati učenici sve tri škole nacionalnog konzorcija
* broj radova po sudioniku: svaki sudionik može poslati maksimalno dva (2) rada
* uz svaki poslani rad potrebno je napisati: ime i prezime autora, opis rada (nije obavezno)
* radovi se predaju projektnim koordinatorima:

Lea Ljuba Kocijan, Škola primijenjene umjetnosti i dizajna Zadar

Goran Gotlibović, Prirodoslovna i grafička škola Rijeka

Anamarija Ivković, Prirodoslovno-grafička škola Zadar

* + ili na mail: **pgszadar@gmail.com**
* Format rada: do 30X45 cm (poželjno A4), ili elektroničkom poštom u obliku PDF dokumenta

Za više informacija slobodno nas kontaktirajte na pgszadar@gmail.com